Polisie skiet vermeende rowers dood | Maroela Media
Twee vermeende rowers is Woensdagaand tydens 'n skietery met die polisie in die Oos-Rand dood.
Lt.kol. Lungelo Dlamini, polisiewoordvoerder, het Donderdag gesê die polisie het op 'n wenk reageer nadat hulle in kennis gestel is dat 'n rooftog by 'n winkel en 'n slaghuis in Thokoza beplan word.
"Die polisie het die verdagtes opgemerk en agtervolg," het Dlamini gesê. "Die verdagtes het in Khumaloweg op die polisie losgebrand toe hulle ontdek hulle word agtervolg. Die polisie het teruggeskiet."
Die twee verdagtes is op die toneel dood. Ses ander verdagtes is in hegtenis geneem.
Die polisie het beslag gelê op drie pistole en 'n Ford Fiesta wat glo vroeër in Jeppe gekaap is.
Die verdagtes moet binnekort in die Palm Ridge-landdroshof verskyn op aanklagte van sameswering om 'n rooftog te pleeg, die besit van 'n gesteelde voertuig en die besit van ongelisensieerde vuurwapens en ammunisie.
Nou kyk, dis nou die tipe storie at my hart blymaak! Ek lees nêrens dat een weggekom het nie? Sjoe, dit is amper te goed om waar te wees! Joh! Twee dood, ses aangekeer, dws 8 van hulle in 'n Fiesta? Geen wonder hulle kon nie wegkom nie! Mystery solved.